# एनडीआईएस के लिए आवेदन करना

## 3 पुस्तिकाओं में से पुस्तिका संख्या 1

### पढ़ने में आसान केवल पाठ संस्करण

Hindi | हिन्दी

## इस पुस्तिका का उपयोग कैसे करें

राष्ट्रीय विकलाँगता बीमा संस्था (National Disability Insurance Agency - NDIA) ने यह पुस्तिका तैयार की है। जब आपको 'हम' शब्द दिखाई देता है, तो इससे तात्पर्य NDIA (एनडीआईए) से है।

हमने इस पुस्तिका को पढ़ने में आसान तरीके से लिखा है।

हमने कुछ महत्वपूर्ण शब्दों को **बोल्ड** में लिखा है।

इसका अर्थ है कि अक्षर मोटे और गहरे रंग के हैं।

हम इन बोल्ड शब्दों का अर्थ समझाते हैं।

पृष्ठ 34 पर इन शब्दों की एक सूची है।

यह पढ़ने में आसान पुस्तिका एक अन्य पुस्तिका का सारांश है।

इस पुस्तिका को पढ़ने के लिए आप मदद मांग सकते/सकती हैं।

कोई दोस्त, परिवार का सदस्य या सहायक व्यक्ति आपकी सहायता कर सकता है।

पुस्तिका 1 यह समझाती है कि एनडीआईएस के लिए आवेदन कैसे करें।

पुस्तिका 2 यह समझाती है कि एनडीआईएस योजना कैसे बनाएँ।

पुस्तिका 3 यह समझाती है कि अपनी एनडीआईएस योजना का उपयोग कैसे करें।

यह पुस्तिका 1 है।

आपको इस पुस्तिका को एक ही बार में पूरा पढ़ने की आवश्यकता नहीं है।

आप अपना समय लेकर अपने लिए उचित गति से इसे पढ़ सकते/सकती हैं।

## इस दस्तावेज में क्या शामिल है?

एनडीआईएस क्या है? 4

एनडीआईएस क्या करती है? 5

एनडीआईएस उपलब्ध कराने में कौन सहायता करता है? 7

एनडीआईएस में कौन शामिल हो सकता है? 11

एनडीआईएस के लिए आवेदन करने में कदम 18

एनडीआईएस निधीकरण किसके लिए भुगतान करता है? 22

आपके द्वारा आवेदन कर दिए जाने के बाद क्या होता है? 28

एनडीआईएस ने लोगों को समर्थित कैसे किया है? 30

और अधिक जानकारी 33

शब्द सूची 34

## एनडीआईएस क्या है?

राष्ट्रीय विकलांगता बीमा योजना (NDIS) पूरे ऑस्ट्रेलिया-भर में विकलांगता-ग्रस्त लोगों के लिए समर्थनों और सेवाएँ का भुगतान करती है।

हम इसे NDIS (एनडीआईएस) कहते हैं।

एनडीआईएस को ऑस्ट्रेलिया सरकार का समर्थन प्राप्त है।

एनडीआईएस विकलांगता-ग्रस्त लोगों का समर्थन करती है, ताकि वे:

* अपनी आवश्यकता के समर्थन प्राप्त कर सकें
* अपने समर्थनों के बारे में निर्णय ले सकें
* अपने समर्थनों को नियंत्रित कर सकें।

एनडीआईएस विकलांगता-ग्रस्त लोगों को इस प्रकार से समर्थन प्राप्त करने में भी सहायता देती है:

* अपने जीवन में जितनी जल्दी संभव हो
* जब वे पहली बार किसी विकलांगता से ग्रस्त होते हैं।

इसे **आरंभिक हस्तक्षेप** कहा जाता है।

यह बच्चों और वयस्कों, दोनों के लिए लागू हो सकता है।

एनडीआईएस विकलांगता-ग्रस्त लोगों को उनके समुदाय में सेवाओं के साथ भी जोड़ सकती है।

उदाहरण के लिए, डॉक्टर या समर्थन समूह।

और एनडीआईएस इस बारे में भी जानकारी साझा करती है कि हरेक राज्य और राज्य-क्षेत्र की सरकार क्या प्रदान कर सकती है।

## एनडीआईएस क्या करती है?

### प्रतिभागियों के लिए समर्थनों और सेवाओं का निधीकरण

**निधीकरण** सरकार की ओर से मिलने वाला पैसा होता है, जिससे समर्थन और सेवाओं के लिए भुगतान किया जाता है।

एनडीआईएस **प्रतिभागियों** के लिए निधीकरण प्रदान करती है।

जब विकलांगता-ग्रस्त लोग एनडीआईएस में शामिल होते हैं, तो हम उन्हें प्रतिभागी कहते हैं।

यह निधीकरण इन बातों में प्रतिभागियों की सहायता कर सकता है:

* अच्छा जीवन जीना
* अपने जीवन में आनंद उठाना।

विकलांगता से ग्रस्त हर किसी व्यक्ति को एनडीआईएस प्राप्त नहीं हो सकती है।

इसलिए हम विकलांगता-ग्रस्त लोगों को अन्य समर्थनों की खोज और उनका उपयोग करने में भी सहायता देते हैं।

हमने पृष्ठ 11 पर समझाया है कि एनडीआईएस का उपयोग कौन कर सकता है।

ऑस्ट्रेलिया सरकार ने इस बारे में कानून बनाए हैं कि  एनडीआईएस किन समर्थनों के लिए भुगतान कर सकती है।

कानून समझाते हैं कि यह आवश्यक है कि ये समर्थन:

* **यथोचित हों** - कुछ ऐसा, जो उपयुक्त हो
* **अनिवार्य हों** – कुछ ऐसा, जिसकी व्यक्ति को आवश्यकता हो।

कुछ ऐसे समर्थन भी हैं, जिनके लिए एनडीआईएस भुगतान नहीं कर सकती है।

उदाहरण के लिए, किराने के सामान जैसी दिन-प्रतिदिन की चीजें।

### आप और अधिक जानकारी कैसे प्राप्त कर सकते/सकती हैं?

आप हमारी वेबसाइट पर इस बारे में और अधिक जानकारी प्राप्त कर सकते/सकती हैं कि हम किन समर्थनों के लिए भुगतान कर सकते हैं।

[ourguidelines.ndis.gov.au/how-ndis-supports-work-menu/reasonable-and-necessary-supports](https://ourguidelines.ndis.gov.au/how-ndis-supports-work-menu/reasonable-and-necessary-supports)

एनडीआईएस सभी विकलांगता-ग्रस्त लोगों को उनकी आवश्यकता के समर्थनों से जोड़ने का काम भी करती है।

## एनडीआईएस उपलब्ध कराने में कौन सहायता करता है?

### राष्ट्रीय विकलाँगता बीमा एजेंसी (National Disability Insurance Agency)

राष्ट्रीय विकलांगता बीमा एजेंसी एनडीआईएस का संचालन करती है।

हम इसे एनडीआईए कहते हैं।

एनडीआईए ऑस्ट्रेलिया सरकार का एक हिस्सा है।

इसे कानून के अनुसार स्थापित किया गया था। लागू होने वाले कानून को राष्ट्रीय विकलांगता बीमा योजना अधिनियम 2013 (National Disability Insurance Scheme Act 2013) कहा जाता है।

एनडीआईए तय करती है कि:

* प्रतिभागी कौन बन सकता है
* एनडीआईएस किन समर्थनों का निधीकरण कर सकती है।

### समुदाय में भागीदार

समुदाय में भागीदार ऐसे सामुदायिक संगठन होते हैं, जिनके साथ हम काम करते हैं।

#### स्थानीय क्षेत्र समन्वयक (Local area coordinators)

स्थानीय क्षेत्र समन्वयक वे लोग होते हैं, जो समुदाय में हमारे सहयोगियों के लिए काम करते हैं।

वे सभी विकलांगता-ग्रस्त लोगों को समर्थन की खोज करने और उनका उपयोग करने में सहायता देते हैं।

और वे समुदाय के साथ एनडीआईएस के बारे में जानकारी साझा करते हैं।

यदि आपकी आयु 7 वर्ष या इससे अधिक है, तो एनडीआईएस से संपर्क करने के लिए आपका प्रमुख व्यक्ति स्थानीय क्षेत्र समन्वयक होगा।

#### आरंभिक बचपन भागीदार (Early childhood partners)

समुदाय में हमारे कुछ भागीदार इन्हें समर्थन देते हैं:

* विकलांगता-ग्रस्त बच्चों को
* उनके परिवारों को।

हमारे पास 7 वर्ष से कम आयु के विकलांगता-ग्रस्त बच्चों के लिए एक कार्यक्रम है।

इसे आरंभिक बचपन दृष्टिकोण कहा जाता है।

इस कार्यक्रम के माध्यम से आरंभिक बचपन भागीदार हमारी सहायता करते हैं।

### जिन क्षेत्रों में स्थानीय क्षेत्र समन्वयक या आरंभिक बचपन भागीदार नहीं हैं, उनके बारे में क्या होता है?

हो सकता है कि कुछ स्थानों में निम्नलिखित कर्मी उपलब्ध न हों:

* स्थानीय क्षेत्र समन्वयक
* आरंभिक बचपन भागीदार।

यदि आप इनमें से किसी क्षेत्र में रहते/रहती हैं, तो आप हमसे संपर्क कर सकते/सकती हैं।

हम यह तय करने में आपकी सहायता करेंगे कि क्या आप एनडीआईएस के लिए आवेदन करना चाहते/चाहती हैं।

### आप हमसे संपर्क कैसे कर सकते/सकती हैं?

आप यहाँ हमारी वेबसाइट पर जा सकते/सकती हैं [www.ndis.gov.au](http://www.ndis.gov.au)

या आप हमें **1800 800 110** पर कॉल कर सकते/सकती हैं।

#### हम आपके साथ कैसे काम करेंगे?

हमारा प्रतिभागी सेवा चार्टर समझाता है कि आप एनडीआईएस से क्या उम्मीद कर सकते/सकती हैं।

यह इस बारे में भी समझाता है कि आप ये काम कैसे कर सकते/सकती हैं:

* हमसे संपर्क करना
* हमें बताना कि हम क्या बातें अच्छी तरह से कर रहे हैं।

हमारा प्रतिभागी सेवा चार्टर यह भी समझाता है कि जब आप हमारे द्वारा लिए गए निर्णय से सहमत नहीं होते/होती हैं, तो आप क्या कर सकते/सकती हैं।

## एनडीआईएस में कौन शामिल हो सकता है?

यदि कोई एनडीआईएस में शामिल हो सकता है, तो हम कहते हैं कि वे **पात्र** हैं।

हमारे पास ऐसे प्रश्न हैं, जिनका उत्तर देकर आपको यह पता लगाने में सहायता मिल सकती है कि क्या आप एनडीआईएस के लिए पात्र हैं।

### प्रश्न 1

क्या आपकी आयु 65 वर्ष से कम है?

एनडीआईएस की पात्रता के लिए आपकी आयु 65 वर्ष से कम होनी चाहिए।

यदि आपकी आयु 65 वर्ष से कम है, तो आप प्रश्न 2 पर जा सकते/सकती हैं।

[सीधे प्रश्न 2 पर जाएँ](#_Question_2)

यदि आपकी आयु 65 वर्ष से कम नहीं है, तो आप एनडीआईएस में शामिल नहीं हो सकते/सकती हैं।

लेकिन आप अन्य समर्थनों का उपयोग करने में सक्षम हो सकते/सकती हैं।

यदि आपकी आयु 65 वर्ष से अधिक है, तो समर्थनों के बारे में और अधिक जानकारी के लिए आप माय एजेड केयर (My Aged Care) वेबसाइट पर जा सकते/सकती हैं – [**www.myagedcare.gov.au**](http://www.myagedcare.gov.au/)

### प्रश्न 2

क्या आप ऑस्ट्रेलिया में रहते/रहती हैं?

एनडीआईएस की पात्रता के लिए आपको ऑस्ट्रेलिया में रहना होगा।

क्या आप:

* नागरिक हैं?
* स्थायी निवासी हैं?

आपके पास एक दस्तावेज होगा जिसमें बताया गया होगा कि आप इनमें से कोई एक हैं, जैसे पासपोर्ट।

या क्या आपके पास:

* स्थायी **वीज़ा** है?
* संरक्षित विशेष श्रेणी (Protected Special Category) वीज़ा है?

वीज़ा एक ऐसा दस्तावेज होता है, जिसमें बताया जाता है कि आप निश्चित समय के लिए किसी दूसरे देश में जा सकते/सकती हैं।

एनडीआईएस की पात्रता के लिए आपके पास इनमें से कोई एक दस्तावेज होना भी आवश्यक है।

आप प्रश्न 3 पर जा सकते/सकती हैं, यदि:

* आप ऑस्ट्रेलिया में रहते/रहती हैं।
* आपके पास इनमें से कोई एक दस्तावेज है।

[सीधे प्रश्न 3 पर जाएँ](#_प्रश्न_3)

आप एनडीआईएस में शामिल नहीं हो सकते/सकती हैं, यदि:

* आप ऑस्ट्रेलिया में नहीं रहते/रहती हैं
* आपके पास इनमें से कोई एक दस्तावेज नहीं है।

लेकिन हम आपको अन्य समर्थन खोजने में सहायता दे सकते हैं।

आप हमें कॉल कर सकते/सकती हैं – **1800 800 110**

### प्रश्न 3

क्या आप किसी स्थाई विकलांगता से ग्रस्त हैं?

इसका अर्थ है कि यह दूर नहीं होगी।

क्या आप किसी ऐसी विकलांगता से ग्रस्त हैं, जो इन बातों को प्रभावित करती है:

* आपका जीवन जीने का तरीका?
* आपकी **कार्यात्मक क्षमता**?

आपकी कार्यात्मक क्षमता इस बारे में होती है कि आप कैसे:

* अपने लिए उपलब्ध विकल्पों को समझ पाते/पाती हैं
* अपने लिए काम-काज कर पाते/पाती हैं
* नई कुशलताएँ सीख पाते/पाती हैं
* आपको जो चाहिए, उसके बारे में दूसरों को बता पाते/पाती हैं।

यदि आप इस तरह की किसी विकलांगता से ग्रस्त हैं, तो हो सकता है कि आप एनडीआईएस में शामिल हो पाएँ।

आपको आगे किसी अन्य प्रश्न का उत्तर देने की आवश्यकता नहीं है।

हम यह तय करने में आपको समर्थन दे सकते/सकती हैं कि क्या आप एनडीआईएस के लिए आवेदन करना चाहते/चाहती हैं।

हम आपको अन्य समर्थन खोजने में भी सहायता दे सकते हैं।

यदि आप इस तरह की किसी विकलांगता से ग्रस्त नहीं हैं, तो आप प्रश्न 4 पर जा सकते/सकती हैं।

[सीधे प्रश्न 4 पर जाएँ](#_प्रश्न_4)

### प्रश्न 4

क्या आप अपनी विकलांगता के कारण किसी उपकरण का उपयोग करते/करती हैं?

उदाहरण के लिए, इधर-उधर जाने में अपनी सहायता के लिए स्कूटर।

क्या आपने अपनी विकलांगता के कारण अपने घर के कुछ हिस्सों में बदलाव किया है?

उदाहरण के लिए, अपना बाथरूम बदलना या रैंप लगाना।

यदि आपने उपकरण का उपयोग किया है या अपने घर के कुछ हिस्सों में बदलाव किया है, तो हो सकता है कि आप एनडीआईएस में शामिल हो पाएँ।

आपको आगे किसी अन्य प्रश्न का उत्तर देने की आवश्यकता नहीं है।

यदि आपने उपकरण का उपयोग नहीं किया है या अपने घर के हिस्सों में बदलाव नहीं किया है, तो आप प्रश्न 5 पर जा सकते/सकती हैं।

[सीधे प्रश्न 5 पर जाएँ](#_प्रश्न_5)

### प्रश्न 5

क्या आपको भविष्य में अपनी सहायता के लिए अभी कुछ समर्थनों की आवश्यकता है?

यदि आपको बाद के जीवन में अपनी सहायता के लिए अभी समर्थनों की आवश्यकता है, तो आप समयपूर्व एनडीआईएस में शामिल होने में सक्षम हो सकते/सकती हैं।

यदि आपको भविष्य में अपनी सहायता के लिए अभी कुछ समर्थन की आवश्यकता है, तो आप एनडीआईएस में शामिल होने में सक्षम हो सकते/सकती हैं।

यदि आपको अभी समर्थनों की आवश्यकता नहीं है, तो आप एनडीआईएस में शामिल नहीं हो सकते/सकती हैं।

लेकिन हम आपको अन्य समर्थन खोजने में सहायता दे सकते/सकती हैं।

आप हमें कॉल कर सकते/सकती हैं – **1800 800 110**

### क्या आप एनडीआईएस के लिए पात्र हैं?

आप एनडीआईएस में शामिल हो सकते/सकती हैं या नहीं, इसके बारे में पता करने के लिए आप हमारी वेबसाइट पर जा सकते/सकती हैं।

यदि आप पात्र हैं, तो आप आवेदन कर सकते/सकती हैं।

[www.ndis.gov.au/applying-access-ndis](http://www.ndis.gov.au/applying-access-ndis)

हमने अगले पृष्ठ पर समझाया है कि आवेदन कैसे करें।

## एनडीआईएस के लिए आवेदन करने में कदम

### कदम 1. हमसे संपर्क करें

आप एनडीआईएस में शामिल हो सकते/सकती हैं या नहीं, यह पता लगाने के लिए हमसे बात करें। हम आपको आवेदन करने में सहायता दे सकते/सकती हैं।

### कदम 2. आवेदन करें

आवेदन करने के लिए आवश्यक सभी दस्तावेज जमा करें।

इसमें स्वास्थ्य देखभाल कर्मियों के दस्तावेज भी शामिल हैं।

### कदम 3. परिणाम प्राप्त करें

हम आपको 21 दिनों के अंदर अपना निर्णय भेज देंगे।

### आप एनडीआईएस के लिए आवेदन कैसे कर सकते/सकती हैं?

आपको हमें यह बताना होगा कि आप प्रतिभागी बनना चाहते/चाहती हैं।

इसके लिए आपको आवेदन करना होगा।

यदि आपकी आयु 7 वर्ष या इससे अधिक है, तो आपके पास आवेदन करने के लिए कई अलग-अलग तरीके हैं।

आपका स्थानीय क्षेत्र समन्वयक आपको आवेदन करने में सहायता दे सकता है।

आप हमें कॉल करके आवेदन जमा कर सकते/सकती हैं – **1800 800 110**

आप हमारी वेबसाइट पर एक फॉर्म भर सकते/सकती हैं –[www.ndis.gov.au/how-apply-ndis/what-access-request-form](http://www.ndis.gov.au/how-apply-ndis/what-access-request-form)

यदि आपका 7 वर्ष से कम आयु का बच्चा/बच्ची है, तो हमारे विचार में आवेदन करने से पहले किसी आरंभिक बचपन भागीदार से बात करना अच्छा हो सकता है।

### आवेदन करते समय आपको क्या जानकारी की आवश्यकता होती है?

एनडीआईएस के लिए आवेदन करते समय आपको हमें अपने बारे में बताना होगा।

हमें आपकी पहचान का प्रमाण दिखाने वाले दस्तावेजों की आवश्यकता है।

उदाहरण के लिए, आपका ड्राइवर्स लाइसेंस।

और हमें ऐसी जानकारी की आवश्यकता भी होगी, जो प्रमाणित करती है कि आप विकलांगता-ग्रस्त हैं।

लेकिन हम आवश्यकतानुसार आपकी विकलांगता के बारे में आपसे और अधिक जानकारी मांग सकते हैं।

एनडीआईएस के लिए आवेदन करते समय आपको एक फॉर्म पर हस्ताक्षर भी करना होगा, जो यह बताता है कि आप आवेदन करना चाहते/चाहती हैं।

### यदि आपको आवेदन करने के लिए सहायता की आवश्यकता है, तो क्या होगा?

आप आवेदन करने के लिए सहायता मांग सकते/सकती हैं।

आपको खुद से आवेदन करने की आवश्यकता नहीं है।

आपके परिवार का कोई सदस्य, देखभालकर्ता या समर्थन कर्मी आपकी सहायता कर सकता है।

यदि आवेदन करने में कोई आपको समर्थन देता है, तो आपको हमें यह बताना होगा कि उनके साथ जानकारी साझा करना उचित है।

उदाहरण के लिए, परिवार का कोई सदस्य यह जानने के लिए हमें कॉल कर सकता है कि क्या हमने आपके एनडीआईएस में शामिल हो सकने के बारे में फैसला लिया है।

यदि आप इस जानकारी को साझा किया जाना चाहते/चाहती हैं, तो आप हमें इन माध्यमों से इसके बारे में बता सकते/सकती हैं:

* फॉर्म पर
* हमें कॉल करके।

#### यदि आप खुद अपने निर्णय नहीं ले सकते/सकती हैं, तो क्या होगा?

कभी-कभी लोगों को निर्णय लेने के लिए समर्थन की आवश्यकता होती है।

लेकिन अगर आप समर्थन के साथ निर्णय नहीं ले सकते/सकती हैं, तो हम आपकी ओर से निर्णय लेने के लिए आपके किसी निकट व्यक्ति की तलाश कर सकते हैं।

हम इस व्यक्ति को **नामांकित व्यक्ति** कहते हैं।

यदि किसी अन्य व्यक्ति के पास **कानूनी अधिकार** है, तो वे भी आपकी ओर से आवेदन कर सकते हैं।

यदि आप खुद अपने निर्णय नहीं ले सकते/सकती हैं, तो किसी अन्य व्यक्ति के पास कानूनी अधिकार होने पर वे आपकी ओर से निर्णय लेते हैं।

और यदि आप 18 वर्ष से कम आयु के/की हैं, तो आपकी देखभाल करने वाले लोग आपकी ओर से आवेदन करेंगे।

## एनडीआईएस निधीकरण किसके लिए भुगतान करता है?

आपके प्रतिभागी बन जाने पर हम आपको एक **एनडीआईएस योजना** बनाने में सहायता देते हैं।

एनडीआईएस योजना एक दस्तावेज होता है, जिसमें इन बातों के बारे में जानकारी होती है:

* आप और आपके लक्ष्य
* आपकी आवश्यकता के समर्थन
* एनडीआईएस द्वारा आपको दिया जाने वाला निधीकरण।

ये समर्थन हो सकते हैं:

* दैनिक जीवन में सहायता
* सहायक साधन और उपकरण।

आप अपने निधीकरण को अपनी योजना में शामिल समर्थनों पर खर्च कर सकते/सकती हैं।

ये समर्थन इन बातों में भी सहायता कर सकते हैं:

* अपने लक्ष्यों की दिशा में काम करना
* वे काम करना, जो आप करना चाहते/चाहती हैं।

लेकिन यह आवश्यक है कि ये काम:

* यथोचित हों
* अनिवार्य हों।

आपकी योजना में शामिल समर्थन और सेवाएँ इस तरह की होनी चाहिए कि:

* पैसे के लिए अच्छा मूल्य वापिस मिले
* वे आपके लिए अच्छी तरह से काम करें।

और इन्हें परिवार और दोस्तों जैसे अन्य लोगों या स्थानों से आपको मिलने वाली किसी भी सहायता या समर्थन के साथ मिलकर अच्छी तरह से काम करना चाहिए।

आपका एनडीआईएस निधीकरण आपको मिलने वाले अन्य भुगतानों से अलग होता है, जैसे:

* **विकलांगता-ग्रस्त समर्थन पेंशन (डीएसपी) [Disability Support Pension (DSP)]** - आपके दिन-प्रतिदिन के जीवन की लागत में सहायता के लिए सरकार की ओर से भुगतान
* **मुआवज़ा** - यदि आपके साथ कोई दुर्घटना हुई है, तो आपको मिलने वाले पैसे।

आपको मिलने वाले इनमें से किसी भी अन्य भुगतान पर एनडीआईएस के कारण कोई प्रभाव नहीं पड़ेगा।

हम किन समर्थनों और सेवाओं के लिए भुगतान करते हैं, इसके बारे में और अधिक जानकारी के लिए आप हमारी वेबसाइट पर जा सकते/सकती हैं – [ourguidelines.ndis.gov.au/would-we-fund-it](https://ourguidelines.ndis.gov.au/would-we-fund-it)

### परिवारों और देखभालकर्ताओं के बारे में क्या होगा?

अधिकांश एनडीआईएस समर्थन और सेवाएँ विकलांगता-ग्रस्त लोगों के लिए होती हैं।

लेकिन कुछ समर्थन परिवारों और देखभालकर्ताओं के लिए भी सहायक हो सकते हैं।

कुछ सरकारी कार्यक्रम देखभालकर्ताओं के लिए समर्थन प्रदान करते हैं।

लेकिन आप अपने देखभालकर्ताओं को अंतराल (ब्रेक) देने के लिए अपनी एनडीआईएस योजना में से कुछ निधीकरण का उपयोग करने में सक्षम हो सकते/सकती हैं।

उदाहरण के लिए, आप थोड़े समय के लिए घर से बाहर रहने के उद्देश्य से अपने कुछ निधीकरण का उपयोग कर सकते/सकती हैं।

इसका अर्थ है कि आपके देखभालकर्ता अंतराल (ब्रेक) ले सकते हैं।

### अन्य सरकारी सेवाओं के बारे में क्या होगा?

एनडीआईएस अन्य सरकारी सेवाओं के साथ मिलकर काम करती है।

इनमें ये शामिल हैंः

* शिक्षा - स्कूल, विश्वविद्यालय और टेफ
* स्वास्थ्य - अस्पताल और स्वास्थ्य देखभाल
* रोजगार - नौकरी ढूंढना और बनाए रखना
* पारिवारिक समर्थन - बच्चों को सुरक्षित रखना और ज़रूरतमंद परिवारों को समर्थन देना।

#### शिक्षा

शिक्षा प्रणाली इनके लिए भुगतान करती है:

* शिक्षक/शिक्षिकाएँ
* उपकरण
* इमारतें
* गतिविधियों और घूमने जाने के लिए परिवहन।

एनडीआईएस शिक्षा में भाग लेने के उद्देश्य से आपकी विकलांगता के कारण आपकी सहायता करने के लिए आवश्यक समर्थन का भुगतान करती है।

इस समर्थन में शामिल हैं:

* दिन-प्रतिदिन की गतिविधियों में समर्थन, जैसे भोजन करना या शौचालय जाना
* स्कूल या विश्वविद्यालय आने-जाने के लिए परिवहन

#### स्वास्थ्य

स्वास्थ्य प्रणाली इनके लिए भुगतान करती है:

* डॉक्टर, नर्सें और अन्य स्वास्थ्य देखभाल कर्मी
* चिकित्सा, डेंटल और अस्पताल में देखभाल
* दवाइयाँ और उपचार।

एनडीआईएस आपकी विकलांगता के कारण आपकी आवश्यकता की स्वास्थ्य देखभाल के लिए भुगतान करती है, जिसमें शामिल हैं:

* समय बीतने के साथ आपके शरीर की बेहतर गतिशीलता में सहायता के लिए समर्थन या थेरेपी
* व्हीलचेयर्स और उपकरण।

#### रोजगार

कार्य-नियोक्ता और सरकार इनके लिए भुगतान करते हैं:

* कर्मियों के लिए, ताकि वे कार्यस्थल में विकलांगता-ग्रस्त लोगों को शामिल करने का तरीका सीख सकें
* आपके कार्यस्थल में परिवर्तन करने के लिए, ताकि आपको अपना काम करने में सहायता मिल सके
* नौकरी खोजने में सहायता के लिए, यदि आपको इसकी आवश्यकता हो।

एनडीआईएस आपको अपने रोजगार लक्ष्यों की दिशा में काम करने में सहायता देने के लिए समर्थन का भुगतान करती है।

इसमें शामिल हो सकते हैं:

* कार्यस्थल में मौजूद होने के समय आपके लिए समर्थन, जैसे शौचालय जाने या खाने और पीने में सहायता
* यदि आप जनपरिवहन का उपयोग नहीं कर सकते/सकती हैं, तो कार्यस्थल पर आने/जाने के लिए परिवहन
* नौकरी खोजने और बनाए रखने में आपकी सहायता के लिए समर्थन।

#### पारिवारिक समर्थन

पारिवारिक समर्थन प्रणाली **गृह देखभाल सेवाओं से बाहर की देखभाल के लिए भुगतान करती है**।

जब कोई बच्चा/बच्ची या युवा व्यक्ति अपने माता-पिता या देखभालकर्ता के साथ नहीं रह सकता है, तो वे घर-से-बाहर देखभाल में रहते हैं।

हो सकता है कि वे:

* किसी अन्य परिवार के साथ रहते हैं
* घर-से-बाहर देखभाल में बच्चों के लिए आवास में रहते हैं।

परिवार समर्थन प्रणाली **बाल संरक्षण सेवाओं** के लिए भी भुगतान करती है।

बाल संरक्षण सेवाएँ यह तय कर सकती हैं कि क्या कोई बच्चा/बच्ची:

* अपने घर में सुरक्षित नहीं है
* अपने परिवार के साथ नहीं रह सकता/सकती है।

एनडीआईएस विकलांगता के कारण परिवार की आवश्यकता के समर्थन के लिए भुगतान करती है।

इसमें यह शामिल हो सकता है:

* बच्चे/बच्ची को अपने परिवार के साथ रहने में सहायता देने के लिए थेरेपी या व्यवहार समर्थन
* देखभालकर्ताओं को अंतराल (ब्रेक) देने के लिए निधीकरण।

## आपके द्वारा आवेदन कर दिए जाने के बाद क्या होता है?

एक बार आवेदन करने के बाद हम आपके द्वारा हमें दी गई सभी जानकारी को देखेंगे।

हमें आपसे और अधिक जानकारी के लिए पूछने की आवश्यकता हो सकती है।

हमारे पास सभी आवश्यक जानकारी होने के बाद हम आपको 21 दिनों के अंदर एक पत्र भेजेंगे।

पत्र में समझाया जाएगा कि:

* क्या आप एनडीआईएस में शामिल हो सकते/सकती हैं
* हमने ऐसा निर्णय क्यों लिया
* आगे क्या होगा।

यदि आप एनडीआईएस में शामिल नहीं हो सकते/सकती हैं, तो हम आपको अन्य सेवाओं की खोज करने और उनका उपयोग करने में सहायता दे सकते हैं।

ऐसी बहुत सारी सेवाएँ हैं जो एनडीआईएस का हिस्सा नहीं हैं और आप इनका उपयोग कर सकते/सकती हैं।

और अधिक जानकारी के लिए आप डिसेबिलिटी गेटवे (Disability Gateway) पर जा सकते/सकती हैं।

[www.disabilitygateway.gov.au](http://www.disabilitygateway.gov.au/)

### यदि आप हमारे निर्णय से सहमत नहीं हैं, तो क्या होगा?

यदि आप हमारे निर्णय से सहमत नहीं हैं, तो आप हमसे इसकी **समीक्षा** करने के लिए निवेदन कर सकते/सकती हैं।

जब हम किसी बात की समीक्षा करते हैं, तो हम यह देखने के लिए जाँच करते हैं कि क्या:

* यह अच्छी तरह से काम कर रही है
* इसे बेहतर बनाया जा सकता है।

हमसे इसकी समीक्षा करने का निवेदन करने के लिए आपके पास हमारे निर्णय के दिन से लेकर 3 महीने तक का समय होता है।

आपका स्थानीय क्षेत्र समन्वयक या आरंभिक बचपन भागीदार आपको समझा सकता है कि यह कैसे करना है।

यदि आप हमारे द्वारा निर्णय की समीक्षा किए जाने के बाद भी खुश नहीं हैं, तो आप **प्रशासनिक अपील न्यायाधिकरण (एएटी) [Administrative Appeals Tribunal (AAT)]** से संपर्क कर सकते/सकती हैं।

एएटी (AAT) सरकारी निर्णयों की समीक्षा करता है।

आप एएटी (AAT) को कॉल कर सकते/सकती हैं – **1800 228 333**

आप एएटी (AAT) की वेबसाइट पर जा सकते/सकती हैं – [www.aat.gov.au](http://www.aat.gov.au/)

**अब आप पुस्तिका 2 पर जाने के लिए तैयार हैं**

## एनडीआईएस ने लोगों को समर्थित कैसे किया है?

हमारे पास ऐसे कुछ उदाहरण हैं, जो समझाते हैं कि एनडीआईएस ने कई लोगों को समर्थित कैसे किया है।

### जैनिन और हैरियट

हैरियट की आयु 4 वर्ष है। जैनिन हैरियट की माँ है।

वह इस बात को लेकर चिंतित है कि हैरियट का विकास कैसे हो रहा है।

जैनिन ने आरंभिक बचपन दृष्टिकोण के बारे में जानने के लिए एनडीआईएस वेबसाइट का उपयोग किया।

वह सोचती है कि हैरियट को इससे सहायता मिल सकती है।

हमने जैनिन को एक स्थानीय आरंभिक बचपन भागीदार की खोज करने में सहायता दी।

आरंभिक बचपन भागीदार ने समझाया कि हैरियट को एनडीआईएस की आवश्यकता नहीं है।

लेकिन उन्होंने कहा कि हैरियट को बाद के जीवन में अपनी सहायता के लिए अभी से ही कुछ आरंभिक हस्तक्षेप समर्थन मिलना चाहिए।

3 महीनों के बाद अब हैरियट का विकास अच्छी तरह से हो रहा है।

और उसका परिवार खुद से हैरियट का समर्थन करने के बारे में अच्छा महसूस करता है।

### डॉम

डॉम की आयु 24 वर्ष है।

वह **बौद्धिक विकलांगता** से ग्रस्त है।

बौद्धिक विकलांगता इस बात को प्रभावित करती है कि आप निम्नलिखित काम कैसे करते/करती हैं:

* सीखना
* समस्याओं का समाधान करना
* संवाद करना
* अपने काम खुद करना।

डॉम अपने माता-पिता के साथ रहता है।

उसे दिन-प्रतिदिन के कार्यों में उनकी सहायता की आवश्यकता पड़ती है, जैसे खाना पकाना और बाहर जाना।

डॉम अपने और भी अधिक कार्य खुद करना चाहता है।

और वह एक दिन नौकरी पाना चाहता है।

उसके पिता जानना चाहते थे कि क्या डॉम प्रतिभागी बन सकता है।

हमने समझाया कि हमें डॉम की विकलांगता के प्रमाण की आवश्यकता है।

डॉम के पिता ने हमें डॉम की विकलांगता का प्रमाण भेजा। और हमने प्रतिभागी बनने के लिए डॉम की सहायता की।

वह अपने एनडीआईएस निधीकरण का उपयोग नए काम सीखने के लिए करता है, जैसे अपने लिए खुद खाना पकाना।

डॉम को उम्मीद है कि वह नई कुशलाएँ सीखने में सहायता के लिए अपने एनडीआईएस निधीकरण का उपयोग कर सकता है, ताकि वह अपनी पसंद की नौकरी प्राप्त कर सके।

### जिम

जिम के साथ उसके घर में एक दुर्घटना हो गई। उसके पैर में काफी चोटें आई हैं।

उसे अस्पताल जाना पड़ा।

अस्पताल छोड़ने के बाद:

* जिम को अपने पैर पर पट्टियाँ बदलने में सहायता की आवश्यकता है
* जिम ने बहाली (rehab) शुरू की - दुर्घटना या चोट लगने के बाद अपने शरीर की गतिशीलता और शरीर का उपयोग करने के लिए समर्थन।

जिम ने एनडीआईएस के बारे में पढ़ा।

उसने पता किया कि वह एनडीआईएस में शामिल नहीं हो सकता है क्योंकि उसकी चोटें स्थायी प्रकृति की नहीं होंगी।

जिम जानता है कि भविष्य में वह एनडीआईएस के लिए पात्र हो सकता है।

## और अधिक जानकारी

और अधिक जानकारी के लिए कृपया हमसे संपर्क करें।

आप हमारी वेबसाइट पर जा सकते/सकती हैं – [www.ndis.gov.au](http://www.ndis.gov.au/)

आप हमें कॉल कर सकते/सकती हैं – **1800 800 110**

आप हमें फेसबुक पर फॉलो कर सकते/सकती हैं – [www.facebook.com/NDISAus](http://www.facebook.com/NDISAus)

आप हमें ट्विट्टर पर फॉलो कर सकते/सकती हैं – [@NDIS](https://twitter.com/NDIS)

### हमसे बात करने के लिए समर्थन

आप हमारी वेबसाइट की ऊपरी तरफ हमारी वेबचैट सुविधा का उपयोग करके हमसे ऑनलाइन बात कर सकते/सकती हैं – [www.ndis.gov.au](http://www.ndis.gov.au/)

यदि आप अंग्रेज़ी के अलावा किसी अन्य भाषा का उपयोग करते/करती हैं, तो आप अनुवाद और दुभाषिया सेवा (टीआईएस) [Translating and Interpreting Service (TIS)] को कॉल कर सकते/सकती हैं – **131 450**

यदि आपकी बोलने या सुनने की क्षमता में खामी है, तो आप इन्हें कॉल कर सकते/सकती हैं:

टीटीवाई – **1800 555 677**

स्पीक एंड लिसन – **1800 555 727**

## शब्द सूची

**Administrative Appeals Tribunal (AAT) [प्रशासनिक अपील न्यायाधिकरण (एएटी)]**

एएटी (AAT) सरकारी निर्णयों की समीक्षा करता है।

**बाल संरक्षण सेवाएँ (चाइल्ड प्रोटेक्शन सर्विसिज़)**

बाल संरक्षण सेवाएँ यह तय कर सकती हैं कि क्या कोई बच्चा/बच्ची:

* अपने घर में सुरक्षित नहीं है
* अपने परिवार के साथ नहीं रह सकता/सकती है।

**मुआवज़ा**

यदि आप दुर्घटना-ग्रस्त होते/होती हैं, तो मुआवज़ा वह पैसा होता है जो आपको मिल सकता है।

**विकलांगता समर्थन पेंशन (डीएसपी) [Disability Support Pension (DSP)]**

डीएसपी (DSP) आपके दिन-प्रतिदिन के जीवन की लागत में समर्थन के लिए सरकारी भुगतान होता है।

**आरंभिक हस्तक्षेप**

एनडीआईएस विकलांगता-ग्रस्त लोगों को इस प्रकार से समर्थन प्राप्त करने में भी सहायता देती है:

* अपने जीवन में जितनी जल्दी संभव हो
* जब वे पहली बार किसी विकलांगता से ग्रस्त होते हैं।

इसे आरंभिक हस्तक्षेप कहा जाता है।

यह बच्चों और वयस्कों, दोनों के लिए लागू हो सकता है।

**पात्र**

यदि कोई व्यक्ति एनडीआईएस में शामिल हो सकता है, तो हम उसे पात्र कहते हैं।

**कार्यात्मक क्षमता**

आपकी कार्यात्मक क्षमता इस बारे में होती है कि आप कैसे:

* अपने लिए उपलब्ध विकल्पों को समझ पाते/पाती हैं
* अपने लिए काम-काज कर पाते/पाती हैं
* नई कुशलताएँ सीख पाते/पाती हैं
* आपको जो चाहिए, उसके बारे में दूसरों को बता पाते/पाती हैं।

**बौद्धिक विकलांगता**

बौद्धिक विकलांगता इस बात को प्रभावित करती है कि आप निम्नलिखित काम कैसे करते/करती हैं:

* सीखना
* समस्याओं का समाधान करना
* संवाद करना
* अपने काम खुद करना।

**कानूनी अधिकार**

यदि आप खुद अपने निर्णय नहीं ले सकते/सकती हैं, तो किसी अन्य व्यक्ति के पास कानूनी अधिकार होने पर वे आपकी ओर से निर्णय लेते हैं।

**एनडीआईएस योजना**

एनडीआईएस योजना एक दस्तावेज होता है, जिसमें इन बातों के बारे में जानकारी होती है:

* आप और आपके लक्ष्य
* आपकी आवश्यकता के समर्थन
* एनडीआईएस द्वारा आपको दिया जाने वाला निधीकरण।

**अनिवार्य**

जब कुछ अनिवार्य होता है, यह कुछ ऐसा होता है जिसकी व्यक्ति को आवश्यकता होती है।

**नामांकित व्यक्ति**

लेकिन अगर आप समर्थन के साथ निर्णय नहीं ले सकते/सकती हैं, तो हम आपकी ओर से निर्णय लेने के लिए आपके किसी निकट व्यक्ति की तलाश कर सकते हैं।

हम इस व्यक्ति को नामांकित व्यक्ति कहते हैं।

**घर-से-बाहर देखभाल सेवाएँ**

जब कोई बच्चा/बच्ची या युवा व्यक्ति अपने माता-पिता या देखभालकर्ता के साथ नहीं रह सकता है, तो वे घर-से-बाहर देखभाल में रहते हैं।

हो सकता है कि वे:

* किसी अन्य परिवार के साथ रहते हैं
* घर-से-बाहर देखभाल में बच्चों के लिए आवास में रहते हैं।

**प्रतिभागी**

जब विकलांगता-ग्रस्त लोग एनडीआईएस में शामिल होते हैं, तो हम उन्हें प्रतिभागी कहते हैं।

**स्थायी**

जब कुछ स्थायी होता है, तो वह दूर नहीं हो पाता है।

**यथोचित**

जब कुछ यथोचित होता है, तो वह उपयुक्त होता है।

**समीक्षा**

जब हम किसी बात की समीक्षा करते हैं, तो हम यह देखने के लिए जाँच करते हैं कि क्या:

* यह अच्छी तरह से काम कर रही है
* इसे बेहतर बनाया जा सकता है।

**वीज़ा**

वीज़ा एक ऐसा दस्तावेज होता है, जिसमें बताया जाता है कि आप निश्चित समय के लिए किसी दूसरे देश में जा सकते/सकती हैं।

यह पढ़ने में आसान दस्तावेज जानकारी सुलभता समूह ने निर्मित किया है। इस दस्तावेज के बारे में किसी भी पूछताछ के लिए कृपया [**www.informationaccessgroup.com**](http://www.informationaccessgroup.com/) पर जाएं। कार्य सँख्या 4848 का संदर्भ दें।

DA0652 Hindi (LOTE) Booklet: 1 Applying for the NDIS Oct 2022

## टिप्पणियाँ

|  |
| --- |
| शब्द लिखने के लिए यहाँ पर क्लिक या टैप करें। |